 Exact acum 112 ani era lansat primul desen animat din istorie, denumit Fantasmagorie.
Acum 112 ani era lansat primul desen animat, numit Fantasmagorie. Émile Cohl a desenat fiecare cadru pe hartie şi le-a imprimat pe film. Între timp, piaţa desenelor animate a ajuns la 270 de miliarde de dolari.
În 1908, Emile Cohl a avut o idee, aşa că s-a apucat de treabă. A desenat de mână, pe hârtie, fiecare cadru. După care, tot cadru cu cadru, a transpus fiecare desen pe negativ şi le-a imprimat pe peliculă. Aşa s-a născut filmul de 1 minut, numit Fantasmagorie. De atunci i-ai văzut pe ecrane pe Mickey Mouse şi Bugs Bunny, Tom şi Jerry, Wile E. Coyote şi Road Runner, Pisicile Aristocrate, Popeye, Sponge Bob, Familia Simpson sau personajele din South Park. Mulţumită unor vizionari ca Walt Disney, desenul animat a evoluat până la performanţe uimitoare, cu personaje 3D de un realism incredibil, iar piaţa de animaţie de astăzi e estimată la 270 de miliarde de dolari.